**भारत सरकार**

**सड़क परिवहन और राजमार्ग मंत्रालय**

**राज्‍य सभा**

**सोमवार, 28 जुलाई, 2014, 6 श्रावण, 1936 (शक) अतारांकित प्रश्‍न सं. 2100**

**वड़ोदरा-मुम्बई एक्सप्रेसवे परियोजना**

**2100. श्री दिलीपभाई पंडया**:

क्या सड़क परिवहन और राजमार्ग मंत्री यह बताने की कृपा करेंगे कि:

क) क्या यह सच है कि वित्त मंत्री ने वित्तीय वर्ष 2006-07 हेतु अपने बजट भाषण में यह घोषणा की थी कि वड़ोदरा-मुम्बई एक्सप्रेसवे परियोजना का कार्यान्वयन अभिकल्प, निर्माण, वित्त पोषण और प्रचालन (डी बी एफ ओ ) आधार पर किया जायेगा;

(ख) क्या इस परियोजना के लिए भूमि अधिग्रहण प्रक्रिया पूर्ण हो गई है;

(ग) यदि हां, तो तत्संबंधी ब्यौरा क्या है और यदि नहीं, तो इसके क्या कारण हैं; और

(घ) इस परियोजना की मौजूदा स्थिति क्या है और इसके कब तक आरम्भ होने और पूरी होने की संभावना है?

**उत्‍तर**

**सड़क परिवहन और राजमार्ग मंत्रालय में राज्‍य मंत्री**

**(श्री कृष्‍णपाल गुर्जर)**

**(क) से (घ)** जी, हां । यह परियोजना राष्‍ट्रीय राजमार्ग विकास परियोजना चरण-VI कार्यक्रम के एक भाग के रूप में अनुमोदित है । व्‍यवहार्यता अध्‍ययन और भूमि अधिग्रहण, वन स्‍वीकृति आदि जैसे निर्माण पूर्व कार्यकलाप प्रारम्‍भ कर दिए गए हैं । इस परियोजना का प्रारम्‍भ और पूर्ण किए जाने की तारीख के बारे में कोई उल्‍लेख करना अभी समय पूर्व होगा ।

\*\*\*\*\*